**ZGODOVINA 8 - 2. teden REŠITVE**

**1. ura (24. 3.):**  **POMLAD NARODOV V EVROPI.**

1. Revolucionarno vrenje leta 1848 imenujemo tudi **pomlad narodov**, saj so se podrejeni narodi uprli in zahtevali enakopraven narodni položaj. Narodi so razglašali svoje politične zahteve. Katere nacionalne zahteve so postavljali narodi?

Nekateri so želeli imeti lastno enotno državo (npr. Italijani, Nemci), drugi pa samostojnost (avtonomijo) znotraj obstoječe države (npr. Slovenci, Hrvati, Madžari)

1. Želja Nemcev po združitvi se je oblikovala v dveh različnih zamislih. V čem sta se razlikovala **velikonemški in malonemški program?**

Velikonemški je predvideval združitev Nemcev pod vodstvom Avstrije, malonemški pa pod vodstvom Prusije (a brez Avstrije).

1. Osamosvajanje narodov je bilo dolgo in težavno ter pogosto povezano z vojnami. V tem obdobju so se oblikovala **nacionalistična stališča.** Pojasni zakaj so takšna stališča lahko zelo nevarna.

Povzdigovanje lastnega naroda in podcenjevanje in zatiranje drugih lahko privede do vojn, diskriminacije,…

1. Kralji v revolucionarnih državah so v nekaj mesecih zbrali vojsko in obračunali z uporniki. **Revolucija je bila končana**, **zmagal je konservatizem**, narodnostne težnje so bile zatrte. Toda revolucija 1848 je prinesla tudi **napredek**. Pojasni kakšen.

Cilji revolucionarjev so bili jasno predstavljeni – svoboda tiska,… in tudi narodi so postavljali jasne politične programe, širile so se zahteve po volilni pravici, izkušnje so v boju pridobivali tudi delavci,…

1. Pojasni trditev »*Revolucija 1848 je bila predvsem meščansko gibanje, zadnja velika meščanska revolucija. Meščanstvo je nakazalo svoj pohod na oblast in njegov prevzem oblasti je bil samo še vprašanje časa.«*

Meščanstvo je s to revolucijo nakazalo svoj pohod na oblast in njegov uspeh je bilo samo še vprašanje časa.

**2. ura (26. 3.):** **USPEHI IN NEUSPEHI NACIONALNIH GIBANJV 19. ST.**

1. Italijani so živeli razdeljeni med več držav. Leta 1861 je nastala **Kraljevina Italija**, Rim je postal glavno mesto. Navedi ključne osebnosti, ki so pripomogle k **združitvi Italije.**

Giuseppe Mazzini vodja Mlade Italije, Sardinsko kraljestvo, Giuseppe Garibaldi s četami rdečesrajčniki.

2. Po dunajskem kongresu so bile nemške dežele povezane v Nemško zvezo. Najpomembnejši državi v njej sta bili avstrijsko cesarstvo in Prusija. Opiši kakšno vlogo je imela Prusija in Bismarck pri združevanju nemških dežel v združeno **Nemško cesarstvo leta 1871**.

Združevanje nemških dežel je potekalo pod vodstvom Prusije in njenega kanclerja Bismarcka, ki je zagovarjal malonemški načrt. Oprijel se je ga vzdevek »železni kancler«. Združevanje je dosegel preko vojaških zmag – 1866 združijo severne nemške države, 1870 pa še po zmagi nad Francijo še južne nemške dežele.

3. Avstrijsko cesarstvo je v drugi polovici 19. st. doživljajo številne poraze v zunanji politiki. Leta 1859 je bil odpravljen Bachov absolutizem in sledila je ustavna doba. Leta **1867** je bil uveden dualizem – država se je preoblikovala v dve samostojni enoti in dobila novo ime **Avstro – Ogrska.** Kakšna država je bila Avstro – Ogrska? Do kdaj je ta država obstajala?

A-O je bila dualistična monarhija, ki je imela dve samostojni enoti, ki sta ime**li skupnega vladarja Franca Jožefa**, finance, vojsko in zunanjo politiko. Večino Slovencev je živelo v avstrijskem delu. Leta 1918 je država razpadla.